Oskar Rózsa

Oskar Rózsa (* 22. júl 1974, Bratislava) je slovenský multiinštrumentalista, hudobný skladateľ, dirigent, producent a pedagóg. 

 Životopis 
Narodil sa v rodine speváčky Evy Biháryovej a hudobníka Juraja Rózsu. Absolvoval orchestrálne dirigovanie na bratislavskom konzervatóriu a rovnaký odbor na VŠMU v Bratislave u prof. Zdeňka Bílka. V rokoch 20002002 študoval ako štipendista kompozíciu filmovej hudby na Berklee College of Music v Bostone, kde tiež absolvoval súkromné štúdium kompozície u prof. Armanda Qualliotina.

Ako hudobník (basgitara, klávesy) a producent sa podieľal asi na 50 albumoch rôznych umelcov. Spolupracoval s Dežom Ursinym, Richardom Müllerom, Jarom Filipom, Mariánom Vargom, Janou Kirschner, Čistými Tvarmi, Ivanom Táslerom a ďalšími. V roku 1999 nahral album Hrana – poctu Marekovi Brezovskému. Niekoľko rokov vystupoval v triu Šeban – Rózsa – Buntaj (ASH Band). Bol zakladateľom skupín Free Faces a Barflies. Je iniciátorom rôznych projektov zameraných na improvizovanú hudbu (napríklad Oskar Rózsa Sextet, s ktorým nahral aj CD). Napísal hudbu k niekoľkým divadelným predstaveniam a filmom. Je príležitostným hosťujúcim dirigentom Komorných sólistov Bratislava. Oskar Rózsa je univerzálny hudobník, ktorý nemá problém prispôsobiť sa rôznym štýlom.

 Osobný život 
V rokoch 20082011 bol ženatý s herečkou a moderátorkou Luciou Hurajovou. V októbri 2016 sa oženil so speváčkou Zdenkou Prednou. Žijú v Banskej Štiavnici a majú dvoch synov – Oskara (* 2015) a Eliáša (* 2017).

Jeho sestra Michaela Rózsa Růžičková je rovnako orchestrálna dirigentka.

 Diskografia 
 1995 – Venované nešťastiu – Marek Brezovský – Slovenský rozhlas – Oskar Rózsa – dirigovanie komorného orchestra.
 1997 – Hrana – Marek Brezovský – Art music production, Oskar Rózsa – hudobný producent, basgitara, klavír, bicie,hammond, Fender piano, gitara, spev.
 1997 – Andrej Šeban Band... – Andrej Šeban – Opus (912622-2), Oskar Rózsa – basgitara (1)
 1998 – Almost True Story – Free Faces – Silberman
 1999 – Milión bohov – Bušero – Watt, (Bušero:Šeban – Rózsa – Buntaj)
 2000 – Platňa pre dospelé deti – Bezmocná hŕstka – Silberman, Oskar Rózsa – hudobný producent, klávesové nástroje.
 2001 – La Belle Epoque – Free Faces – Sony Music Bonton
 2000 – Kamakura – Bušero – Silberman, (Bušero:Šeban – Rózsa – Buntaj)
 2003 – Short stories – Barflies – Millennium records & publishing
 2003 – …grooved… – Boboš & The Frozen Dozen – Millennium records & publishing, Oskar Rózsa – klávesové nástroje, programovanie, basgitara
 2003 – Dynamax – Miko Hladký – Universal Music
 2003 – High Voltage Resistance – Home Made Mutant – Millennium records & publishing, Oskar Rózsa – basgitara
 2003 – Oskar Rózsa Sextet – Hevhetia, Oskar Rózsa – basgitara, koncovka.
 2004 – Compilation of NU Slovak Artists – NU – Millennium records & publishing – 10. kachna – Barflies
 2005 – Meskalin – Čisté Tvary – Wagon records, Oskar Rózsa – hudobný producent
 2006 – Presence /Brantigan,Priehradník,Rózsa/ – Hevhetia,
 2007 – The Universal Cure /Shannon, Rózsa, Valihora/ – (november 2007)
 2008 – Home Made Mutant Made Home – Home Made Mutant – Azyl Music, Oskar Rózsa – basgitara, gitara, syntetizátory & programming
 2008 – Rita von Anarchia – Čisté Tvary – Wagon records, Oskar Rózsa – hudobný producent

 Referencie 

 Iné projekty 

 Externé odkazy 
 Oskar Rózsa na Discogs


 Fotografie - Oskar Rozsa Partnership Unlimited @ Bratislava 2010 
 Sitraachra.sk 
 Robí si osobnú hudobnú školu života – rozhovor v denníku SME (2004)
 Oskar Rózsa: dělám hudbu k počítačové hře – rozhovor v magazíne Harmonie (2005)


Kategória:Slovenskí hudobníci
Kategória:Slovenskí hudobní skladatelia
Kategória:Slovenskí hudobní producenti
Kategória:Slovenskí hudobní pedagógovia
Kategória:Slovenskí dirigenti
Kategória:Absolventi Konzervatória v Bratislave
Kategória:Absolventi Vysokej školy múzických umení
Kategória:Absolventi Berklee College of Music
Kategória:Osobnosti z Bratislavy